Etter utgivelsen av andre utgave Grombasen med fast, lang ramme, startet Reinhardt Maskin AS en ny modell med navnet Skogsbasen. Denne hadde kort ramme i U-profil, fastmontert to-tromlet vinsj med lunnepanne, lunneskjær framme med hydraulisk løft, servostyring med orbitrol til to-veis hydraulikksylinder og 18" hjul med 7.50x18 dekk. For å få plass til lunnepanna måtte bremsekalipperne bak flyttes til framsiden av akselen.